د روزګان ولایت د افغانی سرې میاشتې ټولنې نماینده ګۍ ریاست له لوری د دې ولایت په «خاص روزګان» ولسوالۍ کی د «۲۴۰» ”یخنۍ“ ځپلو کورنیو سره نقدی مرسته ترسره سوه! سه شنبه د روان ۱۴۴۵ هجری قمری کال د ذوالقعدې میاشتې ۵ مه نیټه، چی د ۱۴۰۳ لمریز کال د ثور میاشتې له ۲۵ مې نیټې سره برابره ده. د روزګان ولایت د افغانی سرې میاشتې ټولنې نماینده ګۍ ریاست په تخنیکی همکارۍ او د نړیوال فیدارسیون په مالی ملاتړ، د روزګان ولایت په خاص روزګان ولسوالۍ کی د «۲۴۰» دوه سوه څلوېښت؛ یخنۍ او پېښځپلو کورنیو سره نقدی مرستې توزیع ترسره کړه، چې هرې یوې کورنۍ ته «۸۵۰۰» اته زره پینځه سوه افغانۍ نقدې مرسته ورکول سوه ،چی ټولټال «۲۰۴۰۰۰۰» دوه میلیونه څلوېښت زره افغانۍ نقدی مرسته کیږی توزیع او وویشل سوه. د خاص روزګان ولسوالۍ« یخنۍ ځپلې» او مرسته ترلاسه کوونکی د افغانی سرې میاشتې ټولنې د دوامداره مرستو خوشحاله دی، دوی پر کورنیو او نړیوالو خیریه مؤسیسه او بنسټونو ږغ کوی؛ چې دې ولایت کې د ورستیو سېلاب ځپلو او پېښځپلو کورنیو لاسنیوی لپاره دې لاس پکار سی. ورستیو اورښتونو او سېلابونو د هېواد په سویلې حوزه کې د غرونو په منځ کې ایسار «روزګان ولایت» اوسیدونکو ته په زیات شمېر مالی او ځانی زیانونه واړول! د روزګان نماینده ګۍ ریاست د نشراتو او خپرونو مدیریت!